open-index/open-wikipedia-markdown huggingface dataset:
ডালহৌসি, ভারত

**ডালহৌসি** ভারতের হিমাচল প্রদেশ রাজ্যের চাম্বা জেলায় অবস্থিত একটি পৌরশহর।

ডালহৌসি হিমাচল প্রদেশের একটি মনোরম শৈলশহর। ১৮৫৪ সালে সেনাবাহিনী ও সরকারি পদাধিকারিকদের গ্রীষ্মাবকাশ যাপনের জন্য ব্রিটিশ সরকার এই শহরের পত্তন ঘটান। শহরটি ভারতের তৎকালীন গভর্নর লর্ড ডালহৌসির নামাঙ্কিত।

শহরটি পাঁচটি শৈলশিখর নিয়ে গঠিত। হিমালয়ের ধৌলাধর পর্বতশ্রেণির পশ্চিম প্রান্তে অবস্থিত এই শহর চতুর্দিকে মনোরম তুষারাবৃত পর্বতশৃঙ্গ দ্বারা পরিবেষ্টিত। শহরটি সমুদ্রপৃষ্ঠ থেকে ৬,০০০-৯,০০০ ফুট উচ্চতায় অবস্থিত। মে থেকে সেপ্টেম্বর এই শহরে পর্যটনের সময়। স্কটিশ ও ভিক্টোরিয়ান স্থাপত্যের বাংলো ও গির্জা এই শহরের অন্যতম দ্রষ্টব্য।

ডালহৌসি প্রাচীন চাম্বা পার্বত্য রাজ্যের (বর্তমানে হিমাচল প্রদেশ রাজ্যের চাম্বা জেলা) প্রবেশপথ। খ্রিষ্টীয় ষষ্ঠ শতাব্দীর মধ্যভাগ থেকে এক সুপ্রাচীন রাজবংশের শাসনাধীন এই রাজ্য হিন্দু সংস্কৃতি, শিল্পকলা, মন্দির ও হস্তশিল্পের কেন্দ্র। চাম্বা এই সংস্কৃতির কেন্দ্রস্থল। এই রাজ্যের প্রাচীন রাজধানী ভরমৌর গদ্দি ও গুজ্জর উপজাতির বাসভূমি। খ্রিষ্টীয় সপ্তম থেকে দশম শতাব্দীর মধ্যবর্তী সময়ে নির্মিত একাধিক মন্দির এই শহরের দ্রষ্টব্য।

## চিত্রাবলি


Image:Dalhousie2.JPG
Image:Dalhousie1.jpg
Image:Dalhousie3.jpg
Image:Dalhousie4.jpg
Image:Dalhousie5.jpg


## বহিঃসংযোগ

* More information about Dalhousie
* Places of interest at Dalhousie

বিষয়শ্রেণী:হিমাচল প্রদেশের শহর ও নগর
বিষয়শ্রেণী:ভারতের শৈলশহর
বিষয়শ্রেণী:১৮৫৪-এ ভারতে প্রতিষ্ঠিত
অ্যান্টনি অ্যান্ড ক্লিওপেট্রা

[থাম্ব|ডান|400px|''অ্যান্টনি অ্যান্ড ক্লিওপেট্রা''; [লরেন্স আলমা-টাডেমা অঙ্কিত চিত্র]]

***অ্যান্টনি অ্যান্ড ক্লিওপেট্রা*** উইলিয়াম শেকসপিয়র রচিত একটি বিয়োগান্তক নাটক। ১৬২৩ সালের ফার্স্ট ফোলিওতে প্রথম এই নাটকটি মুদ্রিত হয়। টমাস নর্থ প্লুটার্কের *লাইফ অফ মার্কাস অ্যান্টনিয়াস* গ্রন্থের যে ইংরেজি অনুবাদ করেন, তারই ভিত্তিতে ক্লিওপেট্রা ও মার্ক অ্যান্টনির সম্পর্ককে উপজীব্য করে নাটকটি রচিত হয়। এই নাটকে পার্থিয়ান যুদ্ধ থেকে ক্লিওপেট্রার আত্মহত্যা পর্যন্ত ঘটনার বিবরণ রয়েছে। নাটকে অ্যান্টনির প্রধান প্রতিদ্বন্দ্বী হলেন অক্টাভিয়াস সিজার। ইনি ছিলেন অ্যান্টনির সহকারী ট্রিমিউভার (রোমান প্রশাসক); পরবর্তীকালে রোমের প্রথম সম্রাট হন। ট্র্যাজেডিটি একটি রোমান প্লে। ইন্দ্রিয়পরায়ণ ও কল্পনাপ্রবণ আলেকজান্দ্রিয়া ও অধিকতর বাস্তবতাবাদী ও কৃচ্ছ্বতাপরায়ণ রোমের মধ্যে সার্বিক দৃশ্যপটের দ্রুত সঞ্চরণ এই নাটকের একটি প্রধান বৈশিষ্ট্য।

কেউ কেউ মনে করেন এই নাটকে ক্লিওপেট্রার ভূমিকাটি শেকসপিয়রের নাটকে সর্বাপেক্ষা জটিল নারীভূমিকা। তার বৃথা গরিমা ও অতিনাটকীয় উপস্থিতি দর্শকদের বিতৃষ্ণা উৎপাদনে যথেষ্টই সক্ষম। আবার এরই মধ্যে শেকসপিয়র তার ও অ্যান্টনির মধ্যে ট্র্যাজেডিসুলভ মহত্ব আরোপ করতে সমর্থ হয়েছেন। এই ধরনের পরস্পরবিরোধী বৈশিষ্ট্য সমালোচকদের মতকে দ্বিধাবিভক্ত করেছে। আর এই কারণেই এই নাটকের খ্যাতি।

## পাদটীকা

## বহিঃসংযোগ

* Cleopatra on the Web, particularly the Antony and Cleopatra section
* The Tragedie of Anthonie and Cleopatra - HTML version of this title.
* Antony and Cleopatra - Full text HTML of the play
* Full text of play
* Antony And Cleopatra  - plain vanilla text from Project Gutenberg
* Antony and Cleopatra - Scene-indexed and searchable version of the play.
* Antony and Cleopatra  study guide, themes, quotes, character analyses, teaching guide

বিষয়শ্রেণী:সপ্তদশ শতাব্দীর নাটক
বিষয়শ্রেণী:ইংরেজি নবজাগরণ নাটক
বিষয়শ্রেণী:শেকসপিয়রীয় ট্র্যাজেডি
বিষয়শ্রেণী:প্রাচীন রোমের পটভূমিতে রচিত নাটক
বিষয়শ্রেণী:সপ্তম ক্লিওপেট্রার সাংস্কৃতিক বর্ণনা
বিষয়শ্রেণী:প্রেমের গল্প
বিষয়শ্রেণী:কল্পকাহিনীতে আত্মহত্যা
কোরিওলেনাস

[thumb|300px|''কোরিওলেনাস'', পঞ্চম অঙ্ক, তৃতীয় দৃশ্য; [গেভিন হ্যামিলটন অঙ্কিত চিত্র থেকে জেমস কাল্ডওয়েল কৃত খোদাই]]

***কোরিওলেনাস*** উইলিয়াম শেকসপিয়র রচিত একটি শেকসপিয়রীয় ট্র্যাজেডি। ১৬০৮ সালে রচিত এই নাটকের ভিত্তি কিংবদন্তি রোমান নেতা গেইয়াস মার্কাস কোরিওলেনাসের জীবনী। নাটকটি প্রথম মুদ্রিত হয় ১৬২৩ সালের ফার্স্ট ফোলিওতে।

## বহিঃসংযোগ

* Text of the play by Shakespeare:
** ''Coriolanus'' complete text and translations. PDF
** http://tech.mit.edu/Shakespeare/coriolanus/ — Full text of Shakespeare's play
** The Tragedie of Coriolanus — HTML version of this title.
** Coriolanus by William Shakespeare — plain vanilla text from Project Gutenberg.
** Coriolanus - Scene-indexed and searchable version of the play.
* Plutarch's *Life of Coriolanus* :
** Plutarch's Life of Coriolanus  — 17th century English translation by John Dryden
** Plutarch's Life of Coriolanus — 19th century English translation by Aubrey Stewart and George Long

## আরও পড়ুন
* Clark Lunberry *In the Name of Coriolanus: The [[Prompter]] (Prompted).* Comparative Literature 54: 3 (Summer 2002): 229-241.

বিষয়শ্রেণী:১৬০৮-এর নাটক
বিষয়শ্রেণী:ইংরেজি নবজাগরণ নাটক
বিষয়শ্রেণী:প্রাচীন রোমের পটভূমিতে রচিত নাটক
বিষয়শ্রেণী:শেকসপিয়রীয় ট্র্যাজেডি
ন্যাশনাল প্রেস ক্লাব (যুক্তরাষ্ট্র)

300px|thumb|ন্যাশনাল প্রেস ক্লাবে অনুষ্ঠিত একটি আলোচনাসভা।
**ন্যাশনাল প্রেস ক্লাব** () হচ্ছে যুক্তরাষ্ট্রের ওয়াশিংটন ডি.সি.-তে অবস্থিত, এবং সাংবাদিকদের জন্য বিশ্বের অন্যতম একটি পেশাজীবি সংগঠন। এর সদস্যদের মধ্যে আছে সাংবাদিক, প্রাক্তন সাংবাদিক, সরকারি তথ্য কর্মকর্তা, যেসকল ব্যক্তিবর্গ নিয়মিত খবরের সূত্র হন, তারা। জনজীবনের বিভিন্ন ব্যক্তিদের এখানে বক্তব্য প্রদানের সুযোগ থাকায় এ সংগঠনটি বিশেষভাবে পরিচিত।

১৯০৮ সালে প্রতিষ্ঠিত হবার পর থিওডোর রুজভেল্ট থেকে যুক্তরাষ্ট্রের প্রত্যেক রাষ্ট্রপতি এ সংগঠনটি পরিদর্শন করেছেন, এবং ওয়ারেন হার্ডিং থেকে এ পর্যন্ত সবাই এ প্রতিষ্ঠানটির সদস্য। অন্যান্যরা যাঁরা ক্লাবের সদস্য আছেন তাদের মধ্যে রাজা, প্রধানমন্ত্রী, কংগ্রেসের সদস্যবৃন্দ, যুক্তরাষ্ট্রের মন্ত্রীসভার সদস্যবৃন্দ, রাষ্ট্রদূত, নামী ব্যক্তিবর্গ, বিনোদন ব্যক্তিত্ব, ব্যবসায়িক নেতাবর্গ প্রভৃতি।

## বহিঃসংযোগ
* Official website
* Official Press Club Blog
* Broadcast Operations Center Website
* Eric Friedheim National Journalism Library

বিষয়শ্রেণী:সাংবাদিকতা ভিত্তিক প্রতিষ্ঠান
বিষয়শ্রেণী:প্রেস ক্লাব
বিষয়শ্রেণী:ওয়াশিংটন, ডি.সি. ভিত্তিক সংগঠন
মেদসাঁ সঁ ফ্রোঁতিয়ের

**মেদসাঁ সঁ ফ্রোঁতিয়ের** () বা **এমএসএফ** (MSF) ধর্মনিরপেক্ষ, বেসরকারি মানবিক সাহায্য সংস্থা। বিশ্বের বিভিন্ন যুদ্ধবিধ্বস্ত অঞ্চলে এবং উন্নয়নশীল দেশগুলিতে বিভিন্ন স্থানীয় রোগশোকের বিরূদ্ধে কাজ করার জন্য এ সংগঠনটি বিশেষভাবে পরিচিত। সংস্থাটি ইংরেজি নাম **ডক্টরস উইদাউট বর্ডারস** (Doctors Without Borders) নামেও পরিচিত।

নাইজেরীয় গৃহযুদ্ধের পর ১৯৭১ সালে কয়েকজন ফরাসি চিকিৎসকের একটি ছোট দল সংগঠনটি প্রতিষ্ঠা করে। তারা বিশ্বাস করতেন বর্ণ-ধর্ম-রাজনীতি নির্বিশেষে মানুষের চিকিৎসা সুবিধা পাওয়ার অধিকার আছে এবং এই অধিকার কোনো সীমান্তের বেড়াজালে সীমাবদ্ধ থাকতে পারে না।

## তথ্যসূত্র

## আরও পড়ুন
* 
*  (*links to PDF file*)
* 
* 
*  (*full text requires registration*)
* 

## বহিঃসংযোগ

* Médecins Sans Frontières International
* Official Nobel Peace Prize page for MSF 
* Essentialdrugs.org
* Observatoire de l'action humanitaire
* Drugs for Neglected Diseases Initiative

বিষয়শ্রেণী:১৯৭১-এ প্রতিষ্ঠিত
বিষয়শ্রেণী:দাতব্য সংগঠন
বিষয়শ্রেণী:নোবেল শান্তি পুরস্কার বিজয়ী সংস্থা
বিষয়শ্রেণী:নোবেল শান্তি পুরস্কার বিজয়ী
বিষয়শ্রেণী:১৯৭১-এ প্রতিষ্ঠিত সংগঠন
বিষয়শ্রেণী:ফোর ফ্রিডমস পুরস্কার প্রাপক
বিষয়শ্রেণী:১৯৭১-এ ফ্রান্সে প্রতিষ্ঠিত
বিষয়শ্রেণী:সুইজারল্যান্ডীয় নোবেল বিজয়ী
বিষয়শ্রেণী:মানবিক সহায়তা সংস্থা
বিষয়শ্রেণী:মানবিক সাহায্য
বিষয়শ্রেণী:বেসরকারি সংস্থা
বিষয়শ্রেণী:সুইজারল্যান্ড ভিত্তিক চিকিৎসা ও স্বাস্থ্য সংগঠন
মার্ক মিলার

**মার্ক মিলার** () (জন্ম: ২৪ ডিসেম্বর, ১৯৬৯) একজন পুরস্কারপ্রাপ্ত স্কটল্যান্ডীয় কমিক বই লেখক। তার জন্ম হয়েছিলো স্কটল্যান্ডে কোটব্রিজ অঞ্চলে। বর্তমানে তিনি গ্লাসগোতে বসবাস করছেন। আমেরিকার বর্তমান দশকগুলোতে কমিক বই লেখকদের মধ্যে মিলারের বই-ই সবচেয়ে বেশি বিক্রিত। ২০০৭ সালের আগস্ট মাসে শিকাগোতে তিনি উইজার্ড ওয়ার্ল্ড কর্তৃক স্ট্যান লী পুরস্কার লাভ করেন।

তার রচিত *[[ওয়ান্টেড (কমিক্‌স)|ওয়ান্টেড]]* কমিক্‌সটি ২০০৮ সালে চলচ্চিত্র হিসেবে মুক্তি পেয়েছিলো। যাতে অভিনয় করেছিলেন অ্যাঞ্জেলিনা জোলি, মরগ্যান ফ্রিম্যান, এবং জেমস ম্যাকঅ্যাভয়। *[[ওয়ান্টেড (২০০৮-এর চলচ্চিত্র)|ওয়ান্টেড]]* চলচ্চিত্রটি ২০০৮ সালের ২৭ জুন মুক্তি পায়। মিলার রোমান ক্যাথলিক ধর্মের একজন অনুসারী।

## তথ্যসূত্র

## বহিঃসংযোগ
* 2000 AD profile
* MillarWorld
* Ultimate X the Ultimate Mark Millar comic site
* The Unofficial Handbook of Marvel Comics Creators
* MillarWorld forum thread detailing Millar's sabbatical

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্কটীয় লেখক
বিষয়শ্রেণী:শ্রমিক দল (যুক্তরাজ্য) এর ব্যক্তি
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
ক্লিনটন ফাউন্ডেশন

[thumb|220px|যুক্তরাষ্ট্রের প্রাক্তন রাষ্ট্রপতি [বিল ক্লিনটন]]

**উইলিয়াম জে. ক্লিনটন ফাউন্ডেশন** () হচ্ছে সাবেক মার্কিন রাষ্ট্রপতি বিল ক্লিনটন কর্তৃক প্রতিষ্ঠিত একটি অলাভজনক বেসরকারি প্রতিষ্ঠান। মানুষের সামর্থ্য বাড়ানো এবং বিশ্বজুড়ে গ্লোবালাইজেশনের টিকে থাকার চ্যালেঞ্জ মোকাবেলা করতে সাহায্য করাটাই এই ফাউন্ডেশনের লক্ষ্য। যে চারটি সমস্যসঙ্কুল ক্ষেত্রে এই সংগঠনটি কাজে মনোনিবেশ করেছে তা হচ্ছে, স্বাস্থ্য নিরাপত্তা, অর্থনৈতিক শক্তি অর্জন, নেতৃত্ব বিকাশ, এবং নাগরিক সুবিধা নিশ্চয়তা। এছাড়াও আছে বর্ণ, গোত্র, ও ধর্মীয় একতা সৃষ্টি করা। কাজ করার ক্ষেত্রে এই সংগঠনটি সমমনা ব্যক্তিবর্গ, সংগঠন, কর্পোরেশন, সরকারের সাথে কাজ করছে। এটি সরকারি বিভিন্ন নীতি ও প্রকল্প পরীক্ষামূলকভাবে বাস্তবায়নের জন্য ব্যবহৃত হয়। নিউ ইয়র্কের হার্টন, ম্যাসাচুসেটসের বোস্টন, এবং আরাকানসের লিটল রকে এই সংগঠনটির অফিস রয়েছে।

## ক্লিনটন গ্লোবাল ইনিশিয়েটিভ
**ক্লিনটন গ্লোবাল ইনিশিয়েটিভ** (Clinton Global Initiative), সংক্ষেপে সিজিআই প্রতিষ্ঠিত হয় ২০০৫ সালের ১৫-১৭ সেপ্টেম্বরে অনুষ্ঠিত ওয়ার্ল্ড সামিট ২০০৫-এ। বিল ক্লিনটনের নেতৃত্বাধীন এই সামিট বা সভাটি অনুষ্ঠিত হয় যুক্তরাষ্ট্রের নিউ ইয়র্ক সিটিতে।

দলমতের উর্দ্ধে সবাইকে কাজ করতে আহবান জানানোর জন্য সিজিআই-এর আয়োজন করা হয়, এবং উদ্দেশ্যে বিভিন্ন রাজনৈতিক নেতা যেমন: সকল অঙ্গরাজ্যের প্রধান, অন্যান্য বেসরকারি অলাভজনক প্রতিষ্ঠান, দাতব্য সংস্থা, এবং ব্যবসায়িক নেতৃবৃন্দকে আমন্ত্রণ জানানো হয়। বর্তমান বিশ্ব কি কি চ্যালেঞ্জের মধ্যে রয়েছে, এবং খুবই উদ্বেগজনক কিছু চ্যালেঞ্জের সমাধান বিষয়ে এখানে আলোচনা করা হয়।

## বহিঃসংযোগ
* William J. Clinton Foundation official website 
* 2005 Annual Report of the Foundation
* 2006 Annual Report of the Foundation 
* Clinton Global Initiative official website
* Clinton Presidential Center official website
* Saudi Arabian contributions to the Foundation

বিষয়শ্রেণী:দাতব্য সংগঠন
বিষয়শ্রেণী:মার্কিন সংস্থা
বিষয়শ্রেণী:বিল ক্লিনটন
বিষয়শ্রেণী:আন্তর্জাতিক দাতব্য সংস্থা
সুলাইমান পাশা

থাম্ব|তিরানায় অবস্থিত সুলাইমান পাশা মসজিদ, ১৯৩৯ সালের ছবি।
**সুলাইমান পাশা** ছিলেন অটোম্যান সাম্রাজ্যের একজন জেনারেল ছিলেন। তিনি ছিলেন আলবেনিয়ার মুল্লেট গ্রামের অধিবাসী। তিনি ১৬১৪ তে তিরানা শহর স্থাপন করেন যা বর্তমান আলবানিয়ার রাজধানী। একই সময় তিনি একটি মসজিদ, একটি বেকারী এবং একটি হাম্মাম তৈরি করেন।

## সম্মননা

তিরানা শহরে তার নামে একটি সড়ক রয়েছে যেখানে তার মূর্তি স্থাপিত আছে। তিরানা শহরের অপর অংশেও আরেকটি ছোট রাস্তা তার নামে নামাঙ্কিত করা হয়েছে।

## তথ্যসূত্র

বিষয়শ্রেণী:আলবেনিয়া
বিষয়শ্রেণী:উসমানীয় সাম্রাজ্যের মুসলিম
বিষয়শ্রেণী:নগর প্রতিষ্ঠাতা
দুভিল আমেরিকান চলচ্চিত্র উৎসব

[right|thumb|300px|১৯৯১ সালের দুভিল আমেরিকান চলচ্চিত্র উৎসবে [যুক্তরাষ্ট্র|মার্কিন চলচ্চিত্র অভিনেত্রী শ্যারন স্টোন।]]**দুভিল আমেরিকান চলচ্চিত্র উৎসব** (ইংরেজি ভাষা: Deauville American Film Festival) ফরাসি চলচ্চিত্র উৎসব। এই উৎসবের বিশেষত্ব এই যে, এখানে শুধুমাত্র মার্কিন চলচ্চিত্রসমূহ পরিবেশিত হয়। ১৯৭৫ সালে ফ্রান্সের দুয়াভিল শহরে এই উৎসবের গোড়াপত্তন করেন লায়োনেল চৌচান, ও আঁদ্রে হালিমি নামে দুই ফরাসি ব্যক্তি। যদিও খুব প্রতিযোগিতাপূর্ণ নয়, তবুও এই উৎসব ১৯৯৫ সাল থেকে প্রামাণ্য চিত্র ও ১৯৯৮ সাল থেকে স্বল্পদৈর্ঘ্য চলচ্চিত্রের ওপর পুরস্কার প্রদান শুরু করে।

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:১৯৭৫-এ প্রতিষ্ঠিত
বিষয়শ্রেণী:চলচ্চিত্র উৎসব
বিষয়শ্রেণী:ফ্রান্সে চলচ্চিত্র উৎসব
বিষয়শ্রেণী:মার্কিন যুক্তরাষ্ট্রের চলচ্চিত্র মাধ্যম
বিষয়শ্রেণী:ফ্রান্স–মার্কিন যুক্তরাষ্ট্র সম্পর্ক
ইন্টারন্যাশনাল রেসকিউ কমিটি

**ইন্টারন্যাশনাল রেসকিউ কমিটি** () বা সংক্ষেপে আইআরসি (IRC) একটি যুক্তরাষ্ট্র ভিত্তিক নেতৃস্থানীয় আন্তর্জাতিক বেসরকারি আন্তর্জাতিক ত্রাণ ও মানবিক সাহায্য প্রদানকারী প্রতিষ্ঠান। বিভিন্ন রকম বর্ণ, ধর্ম, এবং গোষ্ঠীগত বিদ্বেষমূলক দাঙ্গায় সৃষ্ট ক্ষতিগ্রস্ত, এবং যুদ্ধ ও সহিংসতা বিগ্রহ মানুষকে সাহায্য প্রদান করাই এ সংগঠনটির মূল লক্ষ্য।

## ইতিহাস
১৯৩৩ সালে ইউরোপ ভিত্তিক ইন্টারন্যাশনাল রিলিফ অ্যাসোসিয়েশন (International Relief Association) বা আইআরএ (IRA) জার্মান বিজ্ঞানী আলবার্ট আইনস্টাইনের পরামর্শে, আডলফ হিটলারের সরকার দ্বারা ক্ষতিগ্রস্ত জার্মানদের সহায়তার জন্য আমেরিকায় তাঁদের সংস্থার একটি শাখা স্থাপন করে। পরবর্তীতে ইতালির বেনিতো মুসোলিনি ও স্পেনের ফ্রাঙ্কো কর্তৃক বিতাড়িত শরণার্থীরাও এখান থেকে সহায়তা লাভ করে। ১৯৪০ সালে ফ্রান্সে ভিচিতে ইউরোপীয় শরণার্থীদের সাহায্যার্থে ইমার্জেন্সি রেসকিউ কমিটি বা ইআরসি (ERC) প্রতিষ্ঠিত হয়। তেরো মাসে সেখানে প্রায় ২০০০ রাজনৈতিক, সাংস্কৃতিক, ইউনিয়ন, ও প্রাতিষ্ঠানিক নেতাদের সেখান থেকে উদ্ধার করা হয়। পরবর্তীতে ১৯৪২ সালে আইআরএ এবং ইআরসি একত্রে কাজ শুরু করে এবং নতুন নাম হয় ইন্টারন্যাশনাল রিলিফ অ্যান্ড রেসকিউ কমিটি, যা পরে সামান্য সংক্ষেপণ করে "ইন্টারন্যাশনাল রেসকিউ কমিটি" রাখা হয়।

## তথ্যসূত্র

## বহিঃসংযোগ
* Official site 
* UK site
* Official blog
* IRC Suspends Activity in Afghanistan after the Murder of Four Employees Central Asia Health Review. Aug. 14,2008

বিষয়শ্রেণী:১৯৩৩-এ প্রতিষ্ঠিত
বিষয়শ্রেণী:দাতব্য সংগঠন
বিষয়শ্রেণী:আন্তর্জাতিক দাতব্য সংস্থা
বিষয়শ্রেণী:নিউইয়র্ক সিটি ভিত্তিক সংগঠন
রিলিজিও মেদিচি

thumb|right|200px|''রিলিজিও মেদিচি'' গ্রন্থের প্রথম চোরাই বা পাইরেটেড সংস্করণের প্রচ্ছদ

***রিলিজিও মেদিচি*** (*দ্য রিলিজিওন অফ আ ডক্টর*) স্যার টমাস ব্রাউন রচিত একটি গ্রন্থ। এই গ্রন্থে বিধৃত রয়েছে লেখকের আধ্যাত্মিক সাক্ষ্য ও তার প্রথম জীবনের মনস্তাত্ত্বিক আত্ম-চিত্রণ। সেযুগে বইটি সমগ্র ইউরোপে বেস্টসেলার হয়। ফলে লেখকের খ্যাতি ও সম্মান ছড়িয়ে পড়ে সমগ্র মহাদেশে। সদ্য-উত্তীর্ণ এই চিকিৎসক ১৬৪৩ সালে বইটি প্রকাশ করেছিলেন। এর আগে তিনি খ্রিষ্টান গুণাবলি সংক্রান্ত একটি বই রচনা করেছিলেন। তবে সেই বইখানির প্রামাণিকতা নেই। ১৬৪৫ সালে অরক্ষণশীল মতবাদ প্রচারের জন্য বইটি পোপের *[[ইনডেক্স লিব্রোরাম প্রোহিবিটোরিয়াম]]*-এর অন্তর্ভুক্ত হয়।

## বহিঃসংযোগ
* ''Text of Religio Medici'' (1643 edition, 1645 edition)
* A ''Religio Medici'' bibliography 

বিষয়শ্রেণী:১৬৪৩-এর গ্রন্থ
বিষয়শ্রেণী:দর্শনের বই
বিষয়শ্রেণী:ব্রিটিশ গদ্যসাহিত্য
বিষয়শ্রেণী:টমাস ব্রাউনের রচনাবলি
বিষয়শ্রেণী:ব্রিটিশ অ-কল্পকাহিনী সাহিত্য
বিষয়শ্রেণী:খ্রিস্টধর্ম সম্পর্কে বই
কাউন্সিল অন ফরেন রিলেশন্স

**কাউন্সিল অন ফরেন রিলেশন্স** () যা সংক্ষেপে সিএফআর (CFR) নামে পরিচিত, একটি আমেরিকান বেসরকারি অলাভজনক প্রতিষ্ঠান, যারা যুক্তরাষ্ট্রের বৈদেশিক নীতি এবং আন্তর্জাতিক সম্পর্কের উন্নয়নের উদ্দেশ্যে কাজ করে। সংগঠনটি প্রতিষ্ঠিত হয় ১৯২১ সালে, এবং যুক্তরাষ্ট্রের ম্যানহাটনের পার্ক অ্যাভিনিউ-এ এটির প্রধান কার্যালয় অবস্থিত। এছাড়াও এদের অতিরিক্ত আরেকটি কার্যালয় অবস্থিত যুক্তরাষ্ট্রের রাজধানী ওয়াশিংটন ডি.সি.-তে। সিএফআরকে ধরা হয় যুক্তরাষ্ট্রের সবচেয়ে প্রভাবশালী বৈদেশিক নীতি চিন্তাবিদ। এটি *ফরেন অ্যাফেয়ার্স* নামে একটি পাক্ষিক ম্যাগাজিন প্রকাশ করে এবং এদের একটি তথ্যবহুল ওয়েবসাইট আছে, যা এটির ইতিহাস, ফেলোদের সংক্ষিপ্ত জীবনী, চিন্তাবিদ, ডেভিড রকফেলার স্টাডিজ প্রোগ্রাম, ইন্টিপেন্ডেন্টস টাস্ক ফোর্স রিপোর্টস, এবং অন্যান্য প্রতিবেদ, সিএফআর বুক, বিশেষজ্ঞদের সাক্ষাৎকার, আলোচনাসভার বিবরণ, বিভিন্ন অডিও ও ভিডিও, প্রতিষ্ঠানটির উল্লেখযোগ্য পরিচালক, এবং পরিচালনা পর্ষদের সদস্যদের জীবনী, *ফরেন অ্যাফেয়ার্স*, অন্যান্য প্রকাশনা, ব্যবসায়িক সদস্য, এবং প্রেস বিজ্ঞপ্তিগুলোর লিংক প্রকাশ করে।

## পাদটীকা

## তথ্যসূত্র
* Grose, Peter. *Continuing the Inquiry: The Council on Foreign Relations from 1921 to 1996*. New York: Council on Foreign Relations: 1996. .
* Schulzinger, Robert D. *The Wise Men of Foreign Affairs*. New York: Columbia University Press, 1984. .
* Wala, Michael. *The Council on Foreign Relations and American Foreign Policy in the Early Cold War*. Providence, RI: Berghann Books, 1994. 

## বহিঃসংযোগ
* Council on Foreign Relations – Organization website
** "Multimedia Crisis Guides"
** "For Educators" – "Academic Outreach Initiative": Resources for educators and students; links to selected CFR publications
** "For the Media" – Resources for the media, concerning requests for press materials, transcripts of meetings, and annual reports; contact information
* Council on Foreign Relations, Federal Bureau of Investigation (FBI) Freedom of Information Act (FOIA)

বিষয়শ্রেণী:১৯২১-এ প্রতিষ্ঠিত
বিষয়শ্রেণী:ওয়াশিংটন, ডি.সি. ভিত্তিক অলাভজনক সংগঠন
বিষয়শ্রেণী:রকাফেলার ফাউন্ডেশন
গ্লোবাল অ্যাকশন ফর চিলড্রেন

**গ্লোবাল অ্যাকশন ফর চিলড্রেন** () যা সংক্ষেপে জিএসি (GAC) নামে পরিচিত, একটি দাতব্য সংগঠন যারা শিশুদের স্বাস্থ্য-পুষ্টি ও নিরাপত্তাদানের জন্য প্রয়োজনীয় সচেতনতা তৈরি, নীতিমালা প্রণয়ন, এবং তহবিল গঠনের জন্য কাজ করে। ২০০৩ সালে প্রতিষ্ঠিত হবার পর থেকে এটি বিশ্বব্যাপী অবহেলিত ও এতিম শিশুদের পুর্নবাসন, প্রয়োজনীয় আবশ্যকীয় শিক্ষাদান, শিশু বিবাহ, শিশু যৌন হয়রানি, এবং টিকে থাকার ক্ষেত্রে অন্যান্য বাধাসমূহ, যেমন: সংহিসতা, গোষ্ঠীগত দাঙ্গা, এইচআইভি/এইডস-এর ঝুঁকি, এবং ম্যালেরিয়ার মতো রোগের ঝুঁকি থেকে শিশুদের রক্ষার্থে কাজ করছে।

## বহিঃসংযোগ
* Global Action for Children Website
* Number of orphans in Zimbabwe
* TheBabayTimes.Com
* kinderart.com

বিষয়শ্রেণী:২০০৩-এ প্রতিষ্ঠিত
বিষয়শ্রেণী:দাতব্য সংগঠন
ইউনাইটেড নেশন্স করেসপন্ডেন্টস অ্যাসোসিয়েশন

**ইউনাইটেড নেশন্স করেসপন্ডেন্টস অ্যাসোসিয়েশন** () প্রতিষ্ঠিত হয় ১৯৪৭ সালে, যুক্তরাষ্ট্রের নিউ ইয়র্ক সিটিতে। এর পূর্ব নাম ছিলো লিগ অফ নেশন্স জার্নালিস্টস’ অ্যাসোসিয়েশন। বর্তমানে এদের বিশ্বের প্রায় ৫০টি দেশের প্রায় ১৮০ জন সদস্য রয়েছেন। এর মূল পরিচিতি মূলত ১৯৯৫ সালে থেকে শুরু হয় বার্ষিক ইউএনসিএ এক্সেলেন্স ইন জার্নালিজম অ্যাওয়ার্ড দেওয়ার মাধ্যমে। জাতিসংঘ, বা এর বিভিন্ন সহ সংস্থা, সংগঠন, এবং মিশনের ওপর সাহসিক প্রতিবেদন লেখার ওপর এই পুরস্কার প্রদান করা হয়। ২০০৩ সাল থেকে এটি সিটিজেন অফ দ্য ওয়ার্ল্ড নামক আরেকটি পুরস্কার প্রদান করে আসছে।

### বিতর্ক
পূর্বের দিনগুলোতে এই পুরস্কারগুলো কিছুটা বিতর্কের সূচনা করেছিলো। উদাহরণস্বরূপ বলা যায়, ২০০৫ সালের সিটিজেন অফ দ্য ওয়ার্ল্ড পুরস্কার প্রদানের ক্ষেত্রে রাজনৈতিক হস্তক্ষেপ হয়েছিলো বলে ধারণা করা হয়।

## তথ্যসূত্র

## বহিঃসংযোগ
* 2004 Award Itinerary, hosted by Kofi Annan
* Accusations of bias in 2005 Citizen of the World vote

বিষয়শ্রেণী:জাতিসংঘের এনজিও
বিষয়শ্রেণী:১৯৪৭-এ প্রতিষ্ঠিত
বিষয়শ্রেণী:আন্তর্জাতিক সাংবাদিকতা সংগঠন
বিষয়শ্রেণী:জাতিসংঘ
মিললি সুরোদ

আফগানিস্তানের ইতিহাসে বিভিন্ন সময় বেশ কিছু জাতীয় সঙ্গীত ব্যবহার করা হয়েছিল। পশতু ভাষায় এদের **মিললি সুরোদ** (পশতু: ملی سرود) বলে।

## ইতিহাস

আফগানিস্তানের রাজতন্ত্রের সময় আফগানিস্তানের প্রথম জাতীয় সঙ্গীত গৃহীত হয়। এই সঙ্গীতের কোন শব্দ ছিল বলে জানা যায়নি। আফগানিস্তান রাজপরিবার দ্বারা শাসিত থাকা অবস্থায় আফগানিস্তানের দ্বিতীয় জাতীয় সঙ্গীত গৃহীত হয়। ১৯৩০ সালে রচিত এই গানের কথা লেখেন মহম্মদ মুখতার এবং সঙ্গীত রচনা করেছেন *মোহাম্মেদ ফারুখ*। ১৯৭৩ সালে রাজতন্ত্রের উচ্ছেদ করার পরে, প্রজাতন্ত্রী আফগানিস্তানে তৃতীয় জাতীয় সঙ্গীত গৃহীত হয়। এই গানের কথা দেন আব্দুল রাউফ বেনাওয়া এবং সুর দেন আব্দুল গাফুর ব্রেসনা। সোভিয়েত ইউনিয়ন আফগানিস্তান আক্রমণ পরে ১৯৭৮ সালে চতুর্থ জাতীয় সঙ্গীত গৃহীত হয়। এই গানের কথা লেখেন আফগানিস্তানের বামপন্থী কবি সুলেমান লায়েক এবং সুর দেন জালিল ঘাহলান্দ। কমিউনিস্ট সরকার পরাজিত হলে ১৯৯২ সালে এটি প্রতিস্থাপিত করা হয়। ইসলামী প্রজাতন্ত্রের প্রতিষ্ঠার পর, একটি নতুন সঙ্গীত ১৯৯২ সালে পঞ্চম জাতীয় সঙ্গীত হিসেবে গৃহীত হয়। ১৯১৯ সালে মুজাহেদীন যুদ্ধের গান হিসেবে এর রচনা করা হয়েছিল যার সুর দেন উস্তাদ কাসিম । ১৯৯৯ থেকে ২০০২ সাল অব্দি আফগানিস্তানে তালিবান শাসন চলাকালীন, আফগানিস্তানই ছিল বিশ্বের একমাত্র দেশ যার কোন জাতীয় সঙ্গীত ছিল না, কারণ এই সময়ে তালিবান সরকার আফগানিস্তানে সব ধরনের সঙ্গীত বন্ধ করে দেয়। যখন পরের নতুন সরকার ক্ষমতায় আসে, তখন পুরানো জাতীয় সঙ্গীত পুনর্বহাল করা হয়। কিন্তু ২০০৬ সালে **মিললি সুরোদ** সঙ্গীতকে জাতীয় সঙ্গীতের মর্যাদা দেওয়া হয়। 

## বিভিন্ন জাতীয় সঙ্গীত
### আফগানিস্তানের প্রথম জাতীয় সঙ্গীত, ১৯২৬-১৯৪৩

### আফগানিস্তানের দ্বিতীয় জাতীয় সঙ্গীত ১৯৪৩-১৯৭৩

### আফগানিস্তানের তৃতীয় জাতীয় সঙ্গীত ১৯৭৩-১৯৭৮

### আফগানিস্তানের চতুর্থ জাতীয় সঙ্গীত ১৯৭৮-১৯৯২

### আফগানিস্তানের পঞ্চম জাতীয় সঙ্গীত ১৯৯২-১৯৯৯, ২০০২-২০০৬

### আফগানিস্তানের ষষ্ঠ জাতীয় সঙ্গীত, ১৯৯৬-২০০১, ২০২১-বর্তমান

### আফগানিস্তানের সপ্তম জাতীয় সঙ্গীত, ২০০৬-২০২১

## আরও দেখুন
* আফগানিস্তানের সঙ্গীত
## তথ্যসূত্র

## বহিঃসংযোগ
* রাষ্ট্রপতির দপ্তর
* আফগানিস্তানে মার্কিন যুক্তরাষ্ট্রের দূতাবাস

বিষয়শ্রেণী:জাতীয় সঙ্গীত
বিষয়শ্রেণী:আফগানিস্তানের জাতীয় প্রতীক
বিষয়শ্রেণী:এশীয় জাতীয় সঙ্গীত
স্বদেশী আন্দোলন

**স্বদেশী আন্দোলন** ভারতের স্বাধীনতা আন্দোলনের একটি অংশ। *স্বদেশী* আদর্শে উদ্বুদ্ধ এই আন্দোলনের প্রধান উদ্দেশ্য ছিল অর্থনৈতিকভাবে ব্রিটিশ শক্তিকে ক্ষতিগ্রস্ত করে ভারত থেকে ব্রিটিশ শাসনের উচ্ছেদসাধন এবং দেশের সামগ্রিক অর্থনৈতিক ব্যবস্থার উন্নতিসাধন। আন্দোলনের রণকৌশলের অন্তর্গত ছিল ব্রিটিশ পণ্য বয়কট এবং দেশীয় শিল্প ও উৎপাদন প্রক্রিয়ার উন্নতিসাধন।

স্বদেশী আন্দোলন ১৯০৬ সালে সংগঠিত হয় ।

স্বদেশী আন্দোলনের উৎস ছিল ১৯০৫ সালের বঙ্গভঙ্গ-বিরোধী গণজাগরণ। এটি ১৯১১ সাল পর্যন্ত চলেছিলো। এই আন্দোলন ছিল প্রাক-গান্ধী যুগের সফলতম আন্দোলনগুলির অন্যতম। স্বদেশী আন্দোলনের মুখ্য প্রবক্তাগণ ছিলেন অরবিন্দ ঘোষ, রবীন্দ্রনাথ ঠাকুর, লোকমান্য বাল গঙ্গাধর তিলক, ও লালা লাজপত রায়। পরবর্তীকালে *স্বদেশী* রণকৌশলটিকে গ্রহণ করে মহাত্মা গান্ধী এটিকে *[[স্বরাজ]]*-এর আত্মা রূপে বর্ণনা করেন। এটি বাংলায় সবচেয়ে বেশি শক্তিশালী ছিলো এবং এটিকে বন্দে মাতরম আন্দোলনও বলা হতো। গান্ধী, আন্দোলনের উচ্চতম অবস্থায় ব্রিটিশ রাজের অনুগত থাকে।

## আরও দেখুন

* ভারতের স্বাধীনতা আন্দোলন 
* স্বরাজ 
* সর্বোদয়
* হিন্দু মেলা

## বহিঃসংযোগ

* https://web.archive.org/web/20090829152343/http://squat.net/caravan/ICC-en/Krrs-en/ghandi-econ-en.htm 
* https://web.archive.org/web/20071112085731/http://www.wildewildeweb.com/gandhi/swadeshi.html

## তথ্যসূত্র

  

বিষয়শ্রেণী:ভারতের স্বাধীনতা আন্দোলন
বিষয়শ্রেণী:গান্ধীবাদ
বিষয়শ্রেণী:অর্থনৈতিক জাতীয়তাবাদ
বিষয়শ্রেণী:বাঙালি জাতীয়তাবাদ
ইউনাইটেড নেশন্স অ্যাসোসিয়েশন অফ দি ইউনাইটেড স্টেটস অফ অ্যামেরিকা

**ইউনাইটেড নেশন্স অ্যাসোসিয়েশন অফ দি ইউনাইটেড স্টেটস অফ অ্যামেরিকা** () যা সংক্ষেপে **ইউএনএ-ইউএসএ** (UNA-USA) নামে পরিচিত, একটি অলাভজনক প্রতিষ্ঠান, যারা আমেরিকান জনগণের মধ্যে নীতিমূলক, মানবহিতৈষী, শিক্ষামূলক, এবং সদস্যগত প্রচারণার মাধ্যমে জাতিসংঘের প্রতি সচেতনতা গড়ে তোলে। গোটা যুক্তরাষ্ট্রে এদের ১৩৫টি সম্প্রদায় চ্যাপ্টার রয়েছে। এছাড়াও এরা বিশ্বের ৫টি মহাদেশে কার্যক্রম চালায়। এই সংগঠনটি ওয়ার্ল্ড ফেডারেশন অফ ইউনাইটেড নেশন্স এসোসিয়েশনের সাথে অ্যাফিলিয়েটেডভাবে যুক্ত।

## ইতিহাস
অ্যামেরিকান অ্যাসোসিয়েশন ফর দি ইউনাইটেড নেশন্স হচ্ছে ১৯৪৩ সালে গড়ে ওঠা অবলুপ্ত লিগ অফ নেশন্সের একটি অঙ্গসংগঠনের উত্তরসূরী। কিছু সুশীল ব্যক্তি, যেমন: ক্লার্ক আইশেলবার্গার মিলে ডাম্বারটন অক্‌স প্রস্তাব গ্রহণের সময় দ্বিতীয় বিশ্বযুদ্ধ শেষের প্রাক্কালে এই সংগঠনটি গড়ে তোলেন। সংগঠনের প্রথম পদক্ষেপ হিসেবে কিছু মার্কিন প্রতিনিধি বিশ্বব্যাপী সফর করেন, এবং তারা এই প্রস্তাবিত প্রস্তাব অনুসারে একটি নির্দিষ্ট আন্তর্জাতিক সংগঠন গঠনের প্রস্তাবকে প্রচার করেন। আর সেই সংগঠনটিই ছিলো আজকের দিনের জাতিসংঘ।

## তথ্যসূত্র

## বহিঃসংযোগ
* UNA-USA homepage
* The World Federation of United Nations Associations
* UNA-USA Council of Organizations
* UNA-USA Greater Orlando Chapter

বিষয়শ্রেণী:জাতিসংঘের এনজিও
নওয়াজেশ আহমদ

**নওয়াজেশ আহমদ** (১৯৩৫ - নভেম্বর ২৪, ২০০৯) আন্তর্জাতিক খ্যাতি সম্পন্ন বাংলাদেশী আলোকচিত্রী ও উদ্ভিদবিজ্ঞানী। তিনি বাংলাদেশে প্রথম আলোচিত্র অ্যালবাম প্রকাশ করেন। নওয়াজেশ এশীয় উন্নয়ন ব্যাংক (এডিবি) ও জাতিসংঘ খাদ্য ও কৃষি সংস্থার (এফএও) উপদেষ্টা হিসেবে লাওস, থাইল্যান্ড, মিয়ানমার সহ দক্ষিণ এশিয়ার বিভিন্ন দেশে কাজ করেন। নেওয়াজেশ ১৯৩৫ সালে মানিকগঞ্জ জেলার পারিল নওয়াদা গ্রামের এক সম্ভ্রান্ত পরিবারে জন্মগ্রহণ করেন। মার্কিন যুক্তরাষ্ট্রের উইস্কনসিন বিশ্ববিদ্যালয়ে থেকে উদ্ভিদ জিনতত্ত্ব নিয়ে পিএইচডি ডিগ্রি শেষে তিনি ১০ বছর চা গবেষণায় যুক্ত ছিলেন।

## আলোকচিত্র

তার উল্লেখযোগ্য আলোকচিত্র অ্যালবামের মধ্যে রয়েছে *বাংলাদেশ* (১৯৭৫), *পোর্ট্রেট অব বাংলাদেশ* (১৯৮৩), *বার্মা* (১৯৮১), *কোয়েস্ট অব রিয়েলিটি* (১৯৮৬), *ওয়াইল্ড ফ্লাওয়ার্স অব বাংলাদেশ* (১৯৯৭) ও *গৌতম* (বৌদ্ধদের জীবণকাহিনীভিত্তিক)।

বরেণ্য আলোকচিত্র শিল্পী ২০০৯ এর ২৪শে নভেম্বর তারিখে হৃদরোগে আক্রান্ত হয়ে ঢাকায় মৃত্যুবরণ করেন।

## তথ্যসূত্র


বিষয়শ্রেণী:১৯৩৫-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:বাংলাদেশী আলোকচিত্রশিল্পী
বিষয়শ্রেণী:বাংলাদেশী উদ্ভিদবিজ্ঞানী
বিষয়শ্রেণী:বাংলাদেশী জীববিজ্ঞানী
গড ব্লেস আওয়ার হোমল্যান্ড ঘানা

**গড ব্লেস আওয়ার হোমল্যান্ড ঘানা** (ইংরেজি: God Bless Our Homeland Ghana; বাংলা: "ঈশ্বর আমাদের মাতৃভূমি ঘানাকে আশীর্বাদ কর") ঘানার জাতীয় সঙ্গীত। এর কথা এবং সুরকার দিয়েছেন ফিলিপ গেবহো। এটি ১৯৫৭ সালে স্বাধীনতার ওপর অবলম্বন করেছিল।

বর্তমান অংশটি ১৯৬৬ সালের সামরিক অভ্যুথানের কিছু সময় পরে বেছে নেওয়া হয়েছিল। সেই সময় ফিলিপ গেবহোর লেখা সঙ্গীতটি বাতিল করা হয়েছিল এবং শুরু করা হয়েছিল:

## গানের কথা এবং অনুবাদ
বর্তমান জাতীয় সঙ্গীতটি ব্যবহার করা হয় তা ১৯৭০ সালে একটি ছাত্র মাইকেল কোয়ামি বোডজো দ্বারা লেখা হয়েছে।

## তথ্যসূত্র

## বহিঃসংযোগ
* ঘানার অডিও জাতীয় সঙ্গীত

বিষয়শ্রেণী:জাতীয় সঙ্গীত
বিষয়শ্রেণী:ঘানার জাতীয় প্রতীক
বিষয়শ্রেণী:আফ্রিকার জাতীয় সঙ্গীত
গুরুভায়ুর মন্দির

**গুরুভায়ুর মন্দির** ভারতের কেরল রাজ্যের ত্রিসূর জেলার গুরুভায়ুর শহরে অবস্থিত একটি বিখ্যাত কৃষ্ণ মন্দির। গুরুভায়ুর মন্দির হিন্দুদের নিকট একটি অতি পবিত্র স্থান। এই মন্দিরটিকে "ভূলোক বৈকুণ্ঠ" বা মর্তস্থিত বৈকুণ্ঠও বলা হয়। এই মন্দিরে পূজিত শ্রীকৃষ্ণের মূর্তি চতুর্ভূজ। তার চার হাতে পাঞ্চজন্য শঙ্খ, সুদর্শন চক্র, কৌমোদকী গদা ও পদ্ম। কৃষ্ণ অবতার গ্রহণের সময় বাসুদেব ও দেবকীর নিকট প্রকাশিত মহাবিষ্ণুর প্রতীক একটি দিব্য তুলসী মালা দেবতার গলদেশে লম্বমান থাকে। এই কারণে এই মন্দিরটিকে দক্ষিণ ভারতের দ্বারকা বলা হয়। শ্রীকৃষ্ণও এখানে নানা নামে পরিচিত। যথা: কান্নান, উন্নি-কান্নান (শিশু কৃষ্ণ), উন্নি-কৃষ্ণন, বালকৃষ্ণন, ও গুরুভায়ুরাপ্পান।

মন্দির-গর্ভগৃহের প্রধান দেবতা মহাবিষ্ণু। আদি শঙ্করাচার্য নির্দেশিত দৈনিক পূজাপদ্ধতি অনুসারে তিনি পূজিত হন। পরবর্তীকালে তন্ত্রী চেন্নাস নারায়ণ নাম্বুদিরি (জন্ম ১৪২৭ খ্রিষ্টাব্দ) এই পূজাপদ্ধতি আনুষ্ঠানিকভাবে লিপিবদ্ধ করেন। চেন্নাস নাম্বুদিরিরাই এই মন্দিরের তন্ত্রী পদে বংশপরম্পরায় নিযুক্ত হন। দৈনিক পূজার নির্ঘণ্ট কঠোরভাবে অনুসরণ করা হয়। এই বিষয়টির তত্ত্বাবধানের জন্য মন্দিরে একজন সর্বসময়ের তন্ত্রী নিযুক্ত থাকেন। রাত আড়াইটে নাগাদ মেলসান্তি (প্রধান পুরোহিত) শ্রীকোভিলে (গর্ভগৃহ) প্রবেশ করেন। বেলা সাড়ে বারোটায় পূজা শেষ না হওয়া পর্যন্ত তিনি জলস্পর্শও করেন না। পরম নিষ্ঠায় এই মন্দিরে বৈদিক আচার অনুষ্ঠান পালিত হয়। এই নিষ্ঠার জন্যই গুরুভায়ুর মন্দিরের খ্যাতি। উল্লেখ্য, বৈষ্ণবদের একটি অতি পবিত্র মন্দির হলেও গুরুভায়ুর মন্দির কিন্তু ১০৮ দিব্য দেশমের অন্যতম নয়।

## চিত্রাবলি

File:Vilakku.jpg| অগ্নিকাণ্ডের পর নির্মিত ভিলাক্কুমাতম
File:View-1.JPG| মূল মন্দিরের প্রবেশপথ
Image:Guruvayure temple-pooja timings.jpg| দৈনিক পূজার নির্ঘণ্ট


## তথ্যসূত্র

## বহিঃসংযোগ
* Official site of Guruvayur Devasom

বিষয়শ্রেণী:কৃষ্ণ
বিষয়শ্রেণী:বিষ্ণু মন্দির
বিষয়শ্রেণী:কেরলের হিন্দু মন্দির
বিষয়শ্রেণী:ভারতের মন্দির
বিষয়শ্রেণী:কৃষ্ণ মন্দির
গুরুভায়ুর সত্যাগ্রহ

**গুরুভায়ুর সত্যাগ্রহ** (১৯৩১-৩২) ত্রিবাঙ্কুরের ত্রিসূরে (অধুনা কেরল রাজ্যে) সংগঠিত একটি সত্যাগ্রহ আন্দোলন। গুরুভায়ুর মন্দিরে অস্পৃশ্যদের প্রবেশাধিকার দানের দাবিতে এই আন্দোলন চলেছিল। আন্দোলনের নেতা কে. কেলাপ্পান আমরণ অনশনে বসেছিলেন। তবে ১২ দিন পর মহাত্মা গান্ধীর অনুরোধক্রমে তিনি অনশন ভঙ্গ করেন। এই আন্দোলনের প্রেক্ষিতে ত্রিবাঙ্কুরের মহারাজা মন্দির প্রবেশ ঘোষণাপত্র জারি করে অস্পৃশ্যদের জন্য মন্দিরের দরজা উন্মুক্ত করে দেন।
 
## তথ্যসূত্র

## বহিঃসংযোগ
* https://web.archive.org/web/20070311010642/http://www.kerala.cc/keralahistory/index25.htm
* http://links.jstor.org/sici?sici=0970-0293(197603)4%3A8%3C3%3ATMIT1%3E2.0.CO%3B2-P

বিষয়শ্রেণী:হিন্দু আইন
বিষয়শ্রেণী:হিন্দু আন্দোলন ও সংগঠন
বিষয়শ্রেণী:কেরলের ইতিহাস
বিষয়শ্রেণী:ভারতীয় বর্ণ ব্যবস্থা
বিষয়শ্রেণী:ত্রিবাঙ্কুর রাজ্য
বিষয়শ্রেণী:অহিংস আন্দোলন
বিষয়শ্রেণী:ভারতের সামাজিক ইতিহাস
বিষয়শ্রেণী:হিন্দু আন্দোলন
বিষয়শ্রেণী:অহিংসাত্মক প্রতিরোধ আন্দোলন
ট্রাইবেকা চলচ্চিত্র উৎসব

[thumb|300px|২০০৮ সালের ট্রাইবেকা চলচ্চিত্র উৎসব উদ্বোধন করছেন [নিউ ইয়র্ক|নিউ ইয়র্কের গভর্নর ডেভিড প্যাটারসন।]] **ট্রাইবেকা চলচ্চিত্র উৎসব** () হচ্ছে একটি বার্ষিক আমেরিকান চলচ্চিত্র উৎসব। ২০০১ সালের ১১ সেপ্টেম্বর ওয়ার্ল্ড ট্রেড সেন্টারে সংঘটিত সন্ত্রাসী হামলায় নিউ ইয়র্কের ম্যানহাটনের ট্রাইবেকা এলাকা থেকে মারা যাওয়া ব্যক্তিদের প্রতি শ্রদ্ধা জানিয়ে এ চলচ্চিত্র উৎসবের সূচনা করা হয়। ২০০২ সালে এই চলচ্চিত্র উৎসবের গোড়াপত্তন করেন চলচ্চিত্র ব্যক্তিত্ব জেন রজেনথল, রবার্ট ডি নিরো, এবং ক্রেইগ হ্যাটকফ।

এই চলচ্চিত্র উৎসবের মূল লক্ষ্য হচ্ছে, চলচ্চিত্র সম্প্রদায় এবং জনগণকে, চলচ্চিত্র উৎসবের মধ্য দিয়ে চলচ্চিত্রের শক্তিকে অনুভব করার সুযোগ করে দেওয়া। ট্রাইবেকা চলচ্চিত্র উৎসব শুরুই হয়েছিলো নিউ ইয়র্কের একটি প্রধান চলচ্চিত্র নির্মাণ কেন্দ্র হিসেবে উদ্‌যাপন করা এবং চলচ্চিত্র ক্ষেত্রে ম্যানহাটন শহরতলীর হারানো গৌরব পুনরুদ্ধার করা। ২০০৬ ও ২০০৭ সালের প্রতিটিতে ২৫০টিরও বেশি চলচ্চিত্র মুক্তি পাওয়া এবং ১,০০০-এরও বেশি চলচ্চিত্র প্রদর্শনের করার মাধ্যমে ট্রাইবেকা চলচ্চিত্র উৎসব এখন বর্তমানে বিশ্বের একটি অন্যতম প্রধান চলচ্চিত্র উৎসব হিসেবে বিবেচিত।
## তথসূত্র

## বহিঃসংযোগ

* Tribeca Film Festival - Official Site
* Purchasing Tribeca Film Festival Tickets

বিষয়শ্রেণী:চলচ্চিত্র উৎসব
বিষয়শ্রেণী:সিনেমার উপর কোভিড-১৯ মহামারীর প্রভাব
উল্কি

ডান|থাম্ব|ডানে_উপরে|250px|উল্কি অঙ্কিত একজন মাউরি নেতার মুখমণ্ডল। আনুমানিক ১৭৬৯ খ্রিস্টাব্দের অঙ্কিত চিত্র
**উল্কি** () হচ্ছে এক ধরনের শিল্প, যেখানে অমোচনীয় কালি শরীরের ত্বকের রং পরিবর্তন করার জন্য বা অন্য কোনো উদ্দেশ্যে ত্বকের ওপরাংশে প্রয়োগ করা হয়। উল্কি মানুষের শরীর সাজানোর একটি অংশ, এবং প্রাণীদের ক্ষেত্রে উল্কিকরণ করা হয় মূলত নির্ধারণ ও ব্র্যান্ডিং-এর জন্য।

বিশ্বজুড়েই উল্কি প্রচলন দেখা যায়। জাপানের আদি জাতিগোষ্ঠী আইনু ঐতিহ্যবাহীভাবে তাদের মুখে উল্কি ব্যবহার করে। বর্তমান বিশ্বেও ঐতিহ্যগতভাবে উল্কি ব্যবহারের প্রচলন রেখেছে এমন কতোগুলি জাতি হচ্ছে, উত্তর আফ্রিকার বার্বারের টামাজঘা, নিউ জিল্যান্ডের মাউরি, এবং তাইওয়ানের আতায়া। পলিনেশীয় জনসাধারণের মাঝে এবং তাইওয়ান, বোর্নিও, মেন্তাওয়ী দ্বীপপুঞ্জ, আফ্রিকা, উত্তর আমেরিকা, দক্ষিণ আমেরিকা, মেসোআমেরিকা, ইউরোপ, জাপান, কম্বোডিয়া, নিউ জিল্যান্ড, মাইক্রোনেশিয়ার নির্দিষ্ট কিছু জনসাধারণের মধ্যেও উল্কি ব্যবহারের প্রচলন দেখা যায়। বিশ্বের বিভিন্ন স্থানে আধুনিক সমাজের জনগণের মাধ্যমেও ট্যাটুর ব্যবহার ক্রমান্বয়ে জনপ্রিয় হচ্ছে।

## বহিঃসংযোগ
* উল্কি ফটোগ্রাফি
* উলকি ডিজাইন 

বিষয়শ্রেণী:ফ্যাশন
বিষয়শ্রেণী:শরীর চিত্র
চ্যানেল ৪

**চ্যানেল ৪** বা **চ্যানেল ফোর** () একটি যুক্তরাজ্যভিত্তিক পাবলিক সার্ভিস টেলিভিশন প্রচার কোম্পানি। ১৯৮২ সালের ২ নভেম্বর এরা কার্যক্রম শুরু করে। যদিও অর্থনৈতিকভাবে এটি স্বাধীন, তদুপরি একটি ব্যক্তি মালিকানাধীন প্রতিষ্ঠান। টেলিভিশন চ্যানেলটি মূলত চ্যানেল ফোর টেলিভিশন কর্পোরেশনের মালিকানাধীন। এই পাবলিক সংগঠনটির গোড়াপত্তন হয় ১৯৯০ সালে, যা কর্মকাণ্ড শুরু করে ১৯৯৩ সালে।

## তথ্যসূত্র

বিষয়শ্রেণী:টেলিভিশন স্টেশন
বিষয়শ্রেণী:পিবডি পুরস্কার বিজয়ী
বিষয়শ্রেণী:১৯৮২-এ যুক্তরাজ্যে প্রতিষ্ঠিত
বিষয়শ্রেণী:যুক্তরাজ্যের টেলিভিশন চ্যানেল
বিষয়শ্রেণী:জনসাধারণের অর্থায়নে পরিচালিত সম্প্রচারক
বিসাউ

**বিসাউ** () গিনি-বিসাউয়ের রাজধানী ও বৃহত্তম শহর। শহরটি জিবা নদীর তীরে অবস্থিত, যা আটলান্টিক মহাসাগরের দিকে প্রবাহিত হচ্ছে। ২০০৯ তে এর জনসংখ্যা ৪২৩,৪৭৮ ছিল।

## ইতিহাস
শহরটি পর্তুগালের এ মধ্যেমে বন্দর এবং বাণিজ্য মধ্য হিসেবে ১৬৮৭ তে স্থাপিত করা হয়েছিল।

## আরও দেখুন

## তথ্যসূত্র

## বহিঃসংযোগ
* বিসাউ

বিষয়শ্রেণী:আফ্রিকার রাজধানী
বিষয়শ্রেণী:সাবেক পর্তুগিজ উপনিবেশ
টাইম ১০০

**টাইম ১০০** বা **টাইম ওয়ান হান্ড্রেড** () হচ্ছে বিশ্বব্যাপী ১০০ জন প্রভাবশালী ব্যক্তির একটি তালিকা, যা যুক্তরাষ্ট্রের *[[টাইম (ম্যাগাজিন)|টাইম]]* ম্যাগাজিন প্রতি বছর প্রণয়ন করে। এটি প্রথম প্রকাশিত হয় ১৯৯৯ সালে। বর্তমানে এটি একটি নিয়মিত বার্ষিক প্রকাশনায় পরিণত হয়েছে।
## একাধিকবার নির্বাচিত

### নয়বার নির্বাচিত

Image:Oprah Winfrey (2004).jpg|অপরাহ উইনফ্রে২০১১, ২০১০, ২০০৯, ২০০৮, ২০০৭, ২০০৬, ২০০৫, ২০০৪, এবং বিশ শতক


### সাত বার নির্বাচিত

Image:Official portrait of Barack Obama.jpg|বারাক ওবামা২০১২, ২০১১, ২০১০, ২০০৯, ২০০৮, ২০০৭, এবং ২০০৫
Image:Hillary Clinton official Secretary of State portrait crop.jpg|হিলারি ক্লিনটন২০১২, ২০১১, ২০০৯, ২০০৮, ২০০৭, ২০০৬, এবং ২০০৪ (২০১০ এর মনোনয়ন তালিকাভুক্ত)

### পাঁচ বার নির্বাচিত

Image:Stevejobs.jpg|স্টিভ জবস২০১০, ২০০৮, ২০০৭, ২০০৫, এবং ২০০৪
File:Angela Merkel (2008) (cropped).jpg|অ্যাঙ্গেলা মার্কেল২০১২, ২০১১, ২০০৯, ২০০৭, এবং ২০০৬

### চার বার নির্বাচিত

Image:George-W-Bush.jpeg|জর্জ ডব্লিউ. বুশ২০০৮, ২০০৬, ২০০৫, এবং ২০০৪
Image:George.Clooneywiki1.jpg|জর্জ ক্লুনি২০০৯, ২০০৮, ২০০৭, এবং ২০০৬
Image:Bill Gates 2004 cr.jpg|বিল গেটস২০০৬, ২০০৫, ২০০৪, এবং বিশ শতক
File:Hu Jintao during a defense meeting held at the Pentagon, May 2002, cropped.jpg|হু জিনতাও২০০৮, ২০০৭, ২০০৫, এবং ২০০৪
Image:Condoleezza Rice.jpg|কন্ডোলিৎসা রাইস২০০৭, ২০০৬, ২০০৫, এবং ২০০৪


### তিন বার নির্বাচিত

Image:BentoXVI-15-10052007.jpg|পোপ ষোড়শ বেনেডিক্ট২০০৭, ২০০৬, এবং ২০০৫
Image:Bill Clinton.jpg|বিল ক্লিনটন২০০৬, ২০০৫, এবং ২০০৪

Image:Nelson Mandela 1998 cropped.JPG|নেলসন ম্যান্ডেলা২০০৫, ২০০৪, এবং বিশ শতক
Image:Rupertmurdoch.jpg|রুপার্ট মারডক২০০৮, ২০০৫, এবং ২০০৪


## তথ্যসূত্র

## বহিঃসংযোগ
* TIME 100 - The People of the Century 
* 2004 Time 100 at Time.com 
* 2005 Time 100 at Time.com 
* 2006 Time 100 at Time.com 
* 2007 Time 100 at Time.com
* 2008 Time 100 at Time.com
* 2009 Time 100 at Time.com 

বিষয়শ্রেণী:টাইম (ম্যাগাজিন) ১০০ তালিকা
এস্তা এ আ নসসা পাত্রিয়া বেম আমাদা

**এস্তা এ আ নসসা পাত্রিয়া বেম আমাদা** (পর্তুগিজ: "Esta é a Nossa Pátria Bem Amada", বাংলা: এইটি আমাদের প্রিয়তম দেশ) গিনি-বিসাউর জাতীয় সঙ্গীত। এর কথা দিয়েছেন "আমিল্কার কেব্রাল" এবং সুর দিয়েছেন "Xiao He"। এইটি ১৯৭৪ সালে স্বাধীনতার ওপর একে অবলম্বন করা হয়েছিল।

## গানের কথা এবং অনুবাদ

## তথ্যসূত্র

## বহিঃসংযোগ
* MIDI File 

বিষয়শ্রেণী:জাতীয় সঙ্গীত
বিষয়শ্রেণী:আফ্রিকার জাতীয় সঙ্গীত
এসিনিলসেন

**এসিনিলসেন** () হচ্ছে একটি বিশ্বব্যাপী বাজারজাতকরণ গবেষণা সংস্থা। এটির কেন্দ্রীয় সদর দপ্তর অবস্থিত যুক্তরাষ্ট্রের নিউ ইয়র্ক সিটিতে। এছাড়া উত্তর আমেরিকার জন্য এটির আঞ্চলিক সদর দপ্তর অবস্থিত যুক্তরাষ্ট্রেরই ইলিনয়ের অঙ্গরাজ্যে। ২০০৮ সাল পর্যন্ত প্রাপ্ত তথ্য অনুসারে এই সংস্থাটি নিলসেন কোম্পানির আওতাভুক্ত।

## ইতিহাস
বাজারজাতকরণ ও বিক্রয় ব্যবস্থার ওপর প্রভাবমূলক তথ্যসমূহ বিক্রয় বা উৎপাদনকারী কোম্পানিগুলোর কাছে সরবরাহ করার জন্য ১৯২৩ সালে আর্থার সি. নিলসেন, সিনিয়র]] ১৯২৩ সালে শিকাগোর ইলিনয়ে এই কোম্পানিটি প্রতিষ্ঠা করেন। ১৯৩৯ সাল থেকে একটি বিশ্বব্যাপী এর শাখা সম্প্রসারণ শুরু করে। বর্তমানে এটির প্রায় ১০০টিরও বেশি দেশে আন্তর্জাতিকভাবে কার্যক্রম পরিচালনা করছে।

## তথ্যসূত্র

## বহিঃসংযোগ
* ACNielsen 
* HomeScan
* Nielsen
* Nielsen areas of Germany 
* ACNielsen Australian two party preferred and preferred prime minister polling 1996 - 2007 

বিষয়শ্রেণী:১৯২৩-এ প্রতিষ্ঠিত
বিষয়শ্রেণী:ব্যবসায় প্রতিষ্ঠান
বিষয়শ্রেণী:নিউইয়র্ক সিটি ভিত্তিক কোম্পানি
বিষয়শ্রেণী:প্রসার ও বিপণন যোগাযোগ
৮১তম একাডেমি পুরস্কার

থাম্ব|এএমপিএএস আয়োজিত একটি চলচ্চিত্র পুরস্কার প্রদান অনুষ্ঠান
**৮১তম [[একাডেমি পুরস্কার]]** অনুষ্ঠান হচ্ছে একাডেমি অফ মোশন পিকচার আর্টস অ্যান্ড সায়েন্সেস বা এএমপিএএস আয়োজিত একটি চলচ্চিত্র পুরস্কার প্রদান অনুষ্ঠান। এই অনুষ্ঠানটি আয়োজিত হয় ২০০৯ সালের ২২ ফেব্রুয়ারি, যুক্তরাষ্ট্রের ক্যালিফোর্নিয়ার লস অ্যাঞ্জেলসের কোডাক থিয়েটারে। ২০০৮ সালের চলচ্চিত্রগুলোর মধ্য থেকে বিভিন্ন বিভাগে শ্রেষ্ঠ চলচ্চিত্র কলাকুশলীদেরকে এইদিন নিজ নিজ বিভাগে শ্রেষ্ঠ নৈপূণ্য প্রদর্শনের জন্য একাডেমি পুরস্কার প্রদান করা হয়। অনুষ্ঠানটি সরাসরি টেলিভিশনের মাধ্যমে প্রচার করে যুক্তরাষ্ট্রের টেলিভিশন চ্যানেল এবিসি। আর প্রথম বারের মতো এতে উপস্থাপনা করেন অস্ট্রেলীয় উপস্থাপক হিউ জ্যাকম্যান। অনুষ্ঠানটির অন্যান্য কলাকুশলীদের মধ্যে ছিলেন, অনুষ্ঠান প্রযোজক হিসেবে অস্কার মনোনীত লরেন্স মার্ক, এবং নির্বাহী প্রযোজক হিসেবে অস্কার বিজয়ী চিত্রনাট্য লেখক ও পরিচাল বিল কনডন।

## তথ্যসূত্র

## বহিঃসংযোগ
;প্রাতিষ্ঠানিক ওয়েবসাইট
* Academy Awards official website
* Academy of Motion Picture Arts and Sciences official website
* The Oscars at YouTube (run by the Academy of Motion Picture Arts and Sciences)

;খবরের সূত্রসমূহ
* ABC News - 81st Academy Awards coverage
* CNN Awards Spotlight: Academy Awards
* Yahoo! Movies - 81st Academy Awards 
* The Envelope.com with contributions by Paul Sheehan
* Behind the times: the nominees for the 81st Annual Academy Awards World Socialist Web Site Arts Review

;গবেষণামূলক সূত্র
* Tim Dirks Filmsite.org Analysis
* IMDb – 81st Academy Awards nominees 
* VanityFair.com's Oscar-obsessed blog, Little Gold Men 
* 2009 Academy Award Preview The Oregon Herald

বিষয়শ্রেণী:একাডেমি পুরস্কার প্রদান অনুষ্ঠান
বিষয়শ্রেণী:একাডেমি পুরস্কার অনুষ্ঠান
বিষয়শ্রেণী:২০০৮-এর চলচ্চিত্র পুরস্কার
ইন্সট্রুমেন্টাল রেটিং

থাম্ব|upright=1.5
**ইন্সট্রুমেন্টাল রেটিং** () হচ্ছে এক ধরনের যোগ্যতা যা আইএফআর অনুসারে উড্ডয়নের অধিকার পেতে হলে যে-কোনো বৈমানিককে অর্জন করতে হয়। এ যোগ্যতা অর্জনের জন্য ব্যক্তিগত বিমান চালনার লাইসেন্স ও বাণিজ্যিক বিমান চালনার লাইসেন্সের থেকে অতিরিক্ত প্রশিক্ষণ ও নির্দেশনার প্রয়োজন হয়। এই ধরনের নির্দেশনা ও প্রশিক্ষণসমূহ হতে পারে নীতিমালা, উড্ডয়নের যন্ত্রাংশের ওপর, বা আবহাওয়ার ওপর অতিরিক্ত নির্দেশনার ওপরেও। এই যোগ্যতা অর্জনের জন্য তত্ত্বীয় বা লিখিত পরীক্ষার পাশাপাশি ব্যবহারিক পরীক্ষায়ও (যা সাধারণত চেক রাইড নামে পরিচিত) অংশগ্রহণ করতে হয় ও উত্তীর্ণ হতে হয়। চেক রাইডের মাধ্যমে নির্ণয় করা হয় যে, পরীক্ষার্থী যান্ত্রিক উড্ডয়নের তত্ত্ব সম্মন্ধে অবগত কী না, এবং নিরাপদ আইএফআর ফ্লাইটের জন্য যে ধরনের যোগ্যতা ও দক্ষতা দরকার তা পরীক্ষার্থীর আছে কী না।

## তথ্যসূত্র

## বহিঃসংযোগ
* "Be A Pilot" U.S. Flight Schools
* Hear audio of a US instrument rating checkride - Part 1
* Hear audio of a US instrument rating checkride - Part 2
* PilotOutlook: Instrument rating - requirements and approximate costs
* Aircraft Owners and Pilots Association
* Flight Training information for US pilot certificates and ratings
* Information IMC rating by United Kingdom Civil Aviation Authority

বিষয়শ্রেণী:বিমান
৭২তম একাডেমি পুরস্কার

**৭২তম [[একাডেমি পুরস্কার]]** প্রদান অনুষ্ঠান, যা **অস্কার ২০০০** নামেও পরিচিত। এটি অনুষ্ঠিত হয় ২৬ মার্চ, ২০০০ তারিখে, যুক্তরাষ্ট্রের ক্যালিফোর্নিয়ার লস অ্যাঞ্জেলসের শ্রাইন অডিটোরিয়ামে। অনুষ্ঠানের উপস্থাপক ছিলেন বিলি ক্রিস্টাল, এবং এটি তার ৭তম বারের মতো একাডেমি পুরস্কার অনুষ্ঠান উপস্থাপনা। এই অনুষ্ঠানটি বিশ্বব্যাপী ৪ কোটি ৬৫ লক্ষ মানুষ প্রদর্শন করে, যা ছিলো পূর্বের অনুষ্ঠানটির চেয়ে ৩.৭% বেশি।

একাডেমি পুরস্কারের এই আসরটি মূলত প্রভাবিত হয়েছে *[[অ্যামেরিকান বিউটি]]* চলচ্চিত্রটির দ্বারা যা ৮টি বিভাগে মনোনয়ন পেয়ে, সেরা চলচ্চিত্রসহ সর্বমোট ৫টি বিভাগে পুরস্কার জয় করে।

## বিজয়ী ও মনোনীত
### পুরস্কার

প্রথমে বিজয়ীদের নাম এবং () দিয়ে নির্দেশিত।

### একাডেমি সম্মানসূচক পুরস্কার
* আন্দ্রজেজ ওয়াজদা

### আর্ভিং জে থালবার্গ পুরস্কার
* ওয়ারেন বিট্টি

### একাধিক পুরস্কারপ্রাপ্ত ও মনোনীত চলচ্চিত্র

নিম্নোক্ত ১৭টি চলচ্চিত্র একাধিক মনোনয়ন লাভ করে:

নিম্নোক্ত ৪টি চলচ্চিত্র একাধিক পুরস্কার অর্জন করে:

## ''স্মরণে''
বার্ষিক *স্মারক* সম্মাননা উপস্থাপন করেন অভিনেতা এডওয়ার্ড নর্টন, এবং নিম্নোক্ত ব্যক্তিবর্গকে সম্মান জানানো হয়ঃ

* সিলভিয়া সিডনি
* জিম ভার্নি
* আর্নেস্ট গোল্ড
* রুথ রোমান
* হেনরি জোন্স
* রবার্ট ব্রেসন
* ডেসমন্ড লেভেলিন
* মারিও পুজো
* অ্যালান কার
* ররি ক্যালহোন
* ফ্রাঙ্ক টার্লফ
* মার্ক ডেভিস
* হেডি লামার
* ভিক্টর ম্যাচিউর
* গারসন কেনিন
* রজার ভাদিম
* মাবেল কিং
* অলিভার রীড
* আলবার্ট হুইটলক
* ইয়ান বেনেন
* আব্রাহাম পোলনস্কি
* ডার্ক বোগার্ড
* এডওয়ার্ড দিমিত্রিক
* লাইলা কেদ্রভা
* বাডি রজারস
* ম্যাডেলিন কান
* জর্জ সি স্কট

## আরো দেখুন

* একাডেমি সম্মানসূচক পুরস্কার
* ৬ষ্ঠ স্ক্রিন অ্যাক্টরস গিল্ড পুরস্কার
* ২০তম গোল্ডেন রাসবেরি পুরস্কার
* ৪২তম গ্র্যামি পুরস্কার
* ৫২তম প্রাইমটাইম এমি পুরস্কার
* ৫৩তম ব্রিটিশ একাডেমি চলচ্চিত্র পুরস্কার
* ৫৪তম টনি পুরস্কার
* ৫৭তম গোল্ডেন গ্লোব পুরস্কার
* ৭২তম একাডেমি পুরস্কারে শ্রেষ্ঠ বিদেশী ভাষার চলচ্চিত্রের নিবেদনের তালিকা

## তথ্যসূত্র

## গ্রন্থপঞ্জি

*
*
*

## বহিঃসংযোগ
;দাপ্তরিক ওয়েবসাইট
* Academy Awards Official website
* The Academy of Motion Picture Arts and Sciences Official website
* Oscar's Channel at YouTube (run by the Academy of Motion Picture Arts and Sciences)

;সংবাদ
* Oscars 2000 BBC News
* Academy Awards coverage CNN

;বিশ্লেষণ
* 1999 Academy Awards Winners and History Filmsite
* Academy Awards, USA: 2000 Internet Movie Database

বিষয়শ্রেণী:একাডেমি পুরস্কার অনুষ্ঠান
বিষয়শ্রেণী:১৯৯৯-এর চলচ্চিত্র পুরস্কার
বিষয়শ্রেণী:মার্কিন চলচ্চিত্রে ২০০০
বিষয়শ্রেণী:একাডেমি পুরস্কার প্রদান অনুষ্ঠান
বিষয়শ্রেণী:ক্যালিফোর্নিয়ায় ২০০০
বিষয়শ্রেণী:যুক্তরাষ্ট্রে ২০০০-এর পুরস্কার
বিষয়শ্রেণী:মার্চ ২০০০-এর ঘটনাবলী
গেটি ইমেজেস

**গেটি ইমেজেস, ইনকর্পোরেটেড** () হচ্ছে যুক্তরাস্ট্রের ওয়াশিংটন অঙ্গরাজ্যের সিয়াটল ভিত্তিক একটি ছবি মজুদকারী সংস্থা।

এই কোম্পানি বিভিন্ন ব্যবসায়িক প্রতিষ্ঠান এবং ব্যক্তির কাছে ছবি সরবরাহ করে থাকে। বর্তমানে এদের সংগ্রহশালা প্রায় ৭ কোটি ছবি এবং ৩০,০০০ ঘণ্টার ভিডিও ফুটেজ রয়েছে। তিনটি বাজার এই কোম্পানির মূল লক্ষ্য — সৃষ্টিশীল পেশাজীবি (যারা বিজ্ঞাপন ও গ্রাফিক ডিজাইন সংক্রান্ত), গণমাধ্যম (প্রিন্ট এবং অনলাইন প্রকাশনা), এবং ব্যবসায়িক বা বাণিজ্যিক (বাড়ির নকশা, এবং বাজারজাতকরণ)।

গেটি কোম্পানির বিশ্ব জুড়েই বিপণন কেন্দ্র রয়েছে, এবং তারা বিপণনের কাজে ইন্টারনেট ও সিডি-রম ব্যবহার করে। অন্যান্য ছবি সংগ্রহকারী সংস্থাগুলোকে নিজের আয়ত্তে আনার মাধ্যমে গেটি তাদের সংগ্রহকে আরো বিস্তৃত ও সুগঠিত করেছে। **গেটি ইমেজ** এখন অন্যতম বড় একটি বাণিজ্যিক ওয়েবসাইট পরিচালনা করে, যা গ্রাহকদের ছবি খুঁজতে, ক্রয়, ও ডাউনলোড করতে সাহায্য করে। ছবির মূল্য নির্ভর করে তার চাহিদা, প্রকার, ও আকারের (রেজোলিউশন) ওপর।

## ইতিহাস
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Getty_Images,_Eastcastle_Street,_London.JPG|alt=|থাম্ব|250x250পিক্সেল|লন্ডনের ইস্টক্যাসল স্ট্রিটে গেট্টি চিত্রের গ্যালারী।
১৯৯৫ সালে, মার্ক গেটি এবং চিফ এক্সিকিউটিভ অফিসার জোনাথন ক্লিন যৌথভাবে গেটি ইনভেস্টমেন্টস এলএলসি প্রতিষ্ঠা করেছেন। মার্ক গেট্টি কোম্পানির চেয়ারম্যান। ১৯৯৭ সালের সেপ্টেম্বরে, গেট্টি কমিউনিকেশনস, যেমনটি একে বলা হত ঐ সময়, ফটোডিস্ক এর সাথে একত্রিত হয়ে **গেটি ইমেজেস** তৈরি করে। এপ্রিল ২০০৩ এ, **গেট্টি ইমেজেস** একে অপরের চিত্র বাজারজাত করতে এজেন্স ফ্রান্স-প্রেস (এএফপি) এর সাথে একটি অংশীদারত্ব শুরু করেছিল। 

**গেট্টি ইমেজেস** ফেব্রুয়ারি ২০০৭ এ মাইকেল ওচস আর্কাইভস কিনে নেয়।  মাইকেল ওচস আর্কাইভসকে *[[দ্য নিউ ইয়র্ক টাইমস]]*  "বিশ্বের সংগীতজ্ঞ ফটোগ্রাফির প্রধান উৎস" হিসাবে বর্ণনা করেছিলেন। 

২০০৮ সালে, ব্যক্তি মালিকানা সমানাধিকার ফার্ম হেলম্যান এবং ফ্রেডম্যান (এইচএন্ডএফ) গেটি ইমেজেস কিনে নেয়। ২০১২ সালে এইচএন্ডএফ গেটিটিকে বিক্রয়ের জন্য রেখেছিল।  কার্লাইল গ্রুপের নিকট বিক্রয়ের আগমুহূর্তে কোম্পানির পক্ষ থেকে বলা হয়েছিল যে এর সংরক্ষণাগার রয়েছে ৮০ মিলিয়ন স্থিরচিত্র এবং ইলাস্ট্রেশন রয়েছে।  সংস্থাটি ২০১৮ সালে  দ্বারা অধিগ্রহণ করা হয়েছিল।

২০১৫ সালে, জোনাথন ক্লিন এই সংস্থার চেয়ারম্যান হন এবং ডন অ্যারিকে গেট্টি ইমেজেস -্এর প্রধান নির্বাহী কর্মকর্তা (সিইও) পদে নেওয়া হয়েছিল। 

## আরও দেখুন

* চিত্র হোস্টিং পরিষেবা
* চিত্র ভাগ করে নেওয়া
* চিত্র-ভাগ করে নেওয়ার ওয়েবসাইটগুলির তালিকা
* অনলাইন চিত্র সংরক্ষণাগার তালিকা

## তথ্যসূত্র

## বহিঃসংযোগ

*

বিষয়শ্রেণী:১৯৯৫-এ প্রতিষ্ঠিত গণমাধ্যম কোম্পানি
বিষয়শ্রেণী:মার্কিন যুক্তরাষ্ট্রের ব্যবসা প্রতিষ্ঠান
বিষয়শ্রেণী:সিয়াটল, ওয়াশিংটন ভিত্তিক কোম্পানি
বিষয়শ্রেণী:১৯৯৫-এ ইংল্যান্ডে প্রতিষ্ঠিত
বিষয়শ্রেণী:২০০৮-এর অধিগ্রহণ ও একত্রীকরণ
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
বিষয়শ্রেণী:২০১২-এর অধিগ্রহণ ও একত্রীকরণ
বিষয়শ্রেণী:১৯৯৫-এ প্রতিষ্ঠিত ইন্টারনেট সম্পত্তি
সিজারিয়ান সেকশন

thumb|250px|আধুনিক হাসপাতালে একদল প্রসূতিরোগবিদ একটি সিজারিয়ান অপারেশন করছেন। ছবিটি সদ্যজন্ম নেওয়া শিশুকে মায়ের একেবারে প্রথম দর্শনের দৃশ্য। **সিজারিয়ান সেকশন** (), যা **সি-সেকশন** (C-section) বা **সিজার** (Caesar) নামেও পরিচিত। এটি এক প্রকার শল্যচিকিৎসা যা এক বা একাধিক শিশু জন্মদানের জন্য মায়ের উদর ও জরায়ুতে করা হয়। এটি সাধারণত করা হয় তখন, যখন প্রাকৃতিক নিয়মে জন্মনালির মাধ্যমে যোনীয় প্রসব সম্ভব হয় না, বা সম্ভব করতে গেলে মায়ের বা শিশুর, জীবন বা স্বাস্থ্য হুমকির সম্মুখীন হতে পারে। যদিও বর্তমান সময়ে প্রাকৃতিক পন্থায় জন্মদান সম্ভব হলেও অনেক মা সিজারিয়ানের মাধ্যমে শিশু জন্মদানের জন্য অনুরোধ করেন।  বিশ্ব স্বাস্থ্য সংস্থা (ডব্লিউএইচও) পরামর্শ দেয় যে, কোনো দেশের সিজারিয়ানের মাধ্যমে শিশু জন্মদানের হার, যেন মোট জন্মহারের ১৫%-এর বেশি না হয়।

সিজার করতে প্রায় ৪৫ মিনিট থেকে ১ ঘন্টা সময় লাগে। এটি মেরুদন্ড ব্লকের মাধ্যমে করা যেতে পারে যে ব্যবস্থায় গর্ভবতীকে ঘুম পাড়ানো হয় না বা সাধারণ মাত্রার এনেস্থেশিয়া প্রয়োগকৃত অবস্থায় থাকে। প্রস্রাব নিঃস্কাষনের জন্য ক্যাথিটার ব্যবহৃত হয়। পেটের চামড়া এন্টিসেপটিক দ্বারা পরিষ্কার করা হয়। তারপর প্রায় ৬ ইঞ্চি পরিমাণ (প্রায় ১৫ সেমি) তলপেটের অংশে অপারেশন করেন একজন অভিজ্ঞ শল্যবিদ। তারপর জরায়ুতেও একইভাবে অপারেশনপূর্বক শিশুকে বের করে আনা হয়। তারপর চামড়া সেলাই করে জোড়া দেয়া হয়। অপারেশনের পরপরই সদ্য মাকে অপারেশন কক্ষের বাইরে নিয়ে আসা হয় তখন তিনি যদি সজাগ থাকেন তবে শিশুকে বুকের দুধ পান করাতে পারেন। তবে পরিপূর্নভাবে সুস্থ হতে গেলে হাসপাতালে কয়েকদিন থাকতে হতে পারে।

কম-ঝুঁকিপূর্ণ গর্ভধারণের ক্ষেত্রে সিজারের ফলাফল সামান্য অসন্তোষজনক হতে পারে। কেননা সাধারণ সন্তান জন্মদান প্রক্রিয়া থেকে অপারেশনের ক্ষেত্রে প্রায় ছয় সপ্তাহ পর্যন্ত সময় লাগতে পারে পুরোপুরি ভাল হবার জন্য। অন্যান্য ঝুঁকির মধ্যে আছে শিশুর শ্বাস-প্রশ্বাসের সমস্যা, মায়ের মধ্যে অ্যামনিওটিক তরল রক্তে মিশে যাওয়া এবং প্রসবকালীন রক্তপাত ইত্যাদি। নির্দেশনা অনুযায়ী, গর্ভধারণের ৩৯ সপ্তাহ পার হবার আগে কোনও কারণ ছাড়া সীজারিয়ান উপায়টি ব্যবহার করা উচিত কাজ নয়। এ পদ্ধতির ডেলিভারির সাথে পরবর্তী যৌন কার্যক্রমের কোনো সম্পর্ক নেই।

২০১২ সালে প্রায় ২৩ মিলিয়ন সিজার করা হয় পুরো বিশ্বে। আন্তর্জাতিক স্বাস্থ্যসেবা সম্প্রদায় পূর্বে ১০-১৫% জন্মদান পদ্ধতি সিজারে করানোকে ভাল বলে সুপারিশ করেছিল। কিছু প্রামাণিক কারণে দেখা গেছে ১৯ ভাগ পর্যন্ত ভাল ফলাফল লাভ করা যেতে পারে। প্রায় ৪৫টির বেশি দেশে সিজাররের হার ৭.৫ ভাগ কিন্তু ৫০টিরও বেশি দেশে এ হার ২৭ ভাগেও বেশি। সিজারের হার কমানো এবং প্রয়োজন হলেই ব্যবহার করার উপর জোর দেয়া হয়। ২০১৭ সালে আমেরিকায় প্রায় ৩২ ভাগ জন্মদান হয়েছে সিজারের মাধ্যমে। এই শল্যচিকিৎসার ইতিহাস খুজে পাওয়া যায় ৭১৫ বিসিতেও, তখন মায়ের সাথে শিশুর বাচার হার খুব কম ছিল। ১৫০০ দিকে মায়ের বেচে থাকার পরিমানে বিষয়ে বর্ণনা পাওয়া যায়। জুলিয়াস সিজারও সিজারের মাধ্যমে জন্মদান করে। ধারণা করা হয় সেই থেকে এই শল্য ব্যবস্থার নাম হয় সিজারিয়ান। ১৯শ শতকে এন্টিসেপটিক এবং এনেস্থেশিয়ার প্রচলনের মাধ্যমে মা এবং শিশু মৃত্যুহার ব্যাপক আকারে কমে যায়।

## ব্যবহার

## তথ্যসূত্র

## বহিঃ সূত্র

বিষয়শ্রেণী:স্ত্রীরোগ ও প্রসূতিবিজ্ঞান
বিষয়শ্রেণী:প্রসূতিবিদ্যা
বিষয়শ্রেণী:নারীস্বাস্থ্য
বিষয়শ্রেণী:Obstetric surgery
বিষয়শ্রেণী:শিশু জন্মদান
তালিকা
জন ফ্রাঙ্কেনহাইমার

**জন মাইকেল ফ্রাঙ্কেনহাইমার** () (১৯ ফেব্রুয়ারি, ১৯৩০ – ৬ জুলাই, ২০০২) একজন মার্কিন চলচ্চিত্র নির্মাতা ও পরিচালক। তার পরিচালিত উল্লেখযোগ্য ছবিগুলোর মধ্যে আছে *দ্য মানচুরিয়ান ক্যান্ডিডেট* (১৯৬২), *বার্ডম্যান অফ আলকাটরাজ* (১৯৬২), *দ্য ট্রেইন* (১৯৬৪), এবং *সেভেন ডেস ইন মে* (১৯৬৪)।

## প্রাথমিক জীবন
ফ্রাঙ্কেনহাইমারের জন্ম হয়েছিলো নিউ ইয়র্কের মালবা, কুইন্স-এ। তার মা হেলেন মেরি (জন্মনাম শিডি) এবং বাবা ওয়াল্টার মার্টিন ফ্রাঙ্কেনহাইমার ছিলেন একজন স্টকব্রোকার। ফ্রাঙ্কেনহাইমার ভেবেছিলেন অভিনেত্রী অ্যালি শিডির সাথে আত্নীয়তার সম্পর্ক আছে। ফ্রাঙ্কেনহাইমারের বাবা ছিলেন একজন জার্মান বংশদ্ভূত ইহুদি এবং মা ছিলেন একজন আইরিশ ক্যাথলিক। ফ্রাঙ্কেনহাইমার নিজেও একজন ক্যাথলিক হিসেবেই বেড়ে ওঠেন। ১৯৫১ সালে তিনি ম্যাসাচুসেটসের উইলিয়ামস কলেজ থেকে তারা স্নাতক সম্পন্ন করেন। কোরিয়ান যুদ্ধে মার্কিন বিমান বাহিনীতে লেফটেন্যান্ট পদে কর্মকরত থাকাকালীন তার চলচ্চিত্র নির্মাণের অভিষেক ঘটে। তিনি তখন বিমান বাহিনীর জন্য একটি তথ্যচিত্র তৈরি করেছিলেন। পরবর্তীতে এটিই তার চলচ্চিত্র পরিচালনায় আগ্রহ জাগায় এবং সামরিক জীবনের শেষে তিনি চলচ্চিত্র পরিচালক হিসেবে তার নতুন পেশাজীবন শুরু করেন।

## তথ্যসূত্র

## আরো পড়ুন
* Mitchell, Lisa, Thiede, Karl, and Champlin, Charles (1995). *John Frankenheimer: A Conversation With Charles Champlin* (Riverwood Press). .

## বহিঃসংযোগ
* 
* https://web.archive.org/web/20051211111934/http://www.opsroom.org/pages/intelligence/frankenheimer.html
* http://www.sensesofcinema.com/2006/great-directors/frankenheimer/
* http://www.youtube.com/watch?v=Db-zBz47CUg

বিষয়শ্রেণী:১৯৩০-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:জার্মান ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন টেলিভিশন পরিচালক
বিষয়শ্রেণী:নিউ ইয়র্ক শহরের চলচ্চিত্র পরিচালক
বিষয়শ্রেণী:প্রাইমটাইম এমি পুরস্কার বিজয়ী
মাইকেল উইন্টারবটম

**মাইকেল উইন্টারবটম** () (জন্ম: ২৯ মার্চ, ১৯৬১) একজন ইংরেজ চলচ্চিত্র পরিচালক, যিনি গত তের বছরে ১৬টি চলচ্চিত্র পরিচালনা করেছেন। চলচ্চিত্র ক্ষেত্রে আসার আগে তিনি পেশাজীবন শুরু করে ব্রিটিশ টেলিভিশনে কাজ করার মাধ্যমে। তার তিনটি চলচ্চিত্র কান চলচ্চিত্র উৎসবে পাম ডি'অর-এ মনোনীত হয়েছে।

## ব্যক্তিগত জীবন
উইন্টারবটম তার ও লেভেলের পড়াশোনা শেষ করেছেন ব্ল্যাকবার্নে অবস্থিত কুইন এলিজাবেথ'স গ্রামার স্কুল থেকে। পরবর্তীতে তিনি অক্সফোর্ড বিশ্ববিদ্যালয়ের পড়াশোনা করতে যান। কিন্তু চলচ্চিত্রকলায় তার আগ্রহের কারণে তিনি অক্সফোর্ড ছেড়ে ব্রিস্টল ইউনিভার্সিটির চলচ্চিত্র স্কুলে ভর্তি হন। সেখানে তার অন্যতম একজন সহপাঠী ছিলেন মার্ক ইভান্স।

## তথ্যসূত্র

## বহিঃসংযোগ

* 
* Critical essay by Deborah Allison *SensesOfCinema.com*
* "Fiction vs. Reality in the Films of Michael Winterbottom" *AlternateTakes.co.uk*

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ চলচ্চিত্র পরিচালক
বিষয়শ্রেণী:ব্রিস্টল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শ্রেষ্ঠ পরিচালনা বিভাগে রৌপ্য ভল্লুক বিজয়ী
বিষয়শ্রেণী:ব্যালিওল কলেজ, অক্সফোর্ডের প্রাক্তন শিক্ষার্থী
অন্ত্যেষ্টিক্রিয়া পরিচালক

[থাম্ব|250px|[ফ্রান্স|ফ্রান্সের একজন অন্তেষ্টিক্রিয়া পরিচালকের দোকান]]
**অন্তেষ্টিক্রিয়া পরিচালক** () বা এফডি (FD), এলএফডি (LFD), সিএফএসপি (CFSP), এফডিঅ্যান্ডই (FD&E), হচ্ছেন অন্ত্যেষ্টিক্রিয়া সম্বন্ধীয় কলেজ থেকে উত্তীর্ণ একজন স্নাতকধারী পেশাজীবি (তিনি মর্টিশিয়ান বা আন্ডারটেকার নামেও পরিচিত হন) যিনি অন্ত্যেষ্টিক্রিয়া আয়োজন ও কর্মসম্পাদন সংক্রান্ত ব্যবসায় নিয়োজিত হন। তার সম্পাদিত কাজের মধ্যে রয়েছে মৃতদেহ মমি বা রাসায়নিক উপায়ে সংরক্ষণ করা, কবর বা গোর দেওয়া, এবং দাহ করা। সেই সাথে মৃত্যু পরবর্তী অনুষ্ঠানসমূহ, অর্থাৎ অন্ত্যেষ্টিক্রিয়া অনুষ্ঠান পরিচালনা করাও তার দায়িত্বের মধ্যে পড়ে। এছাড়া মৃতদেহকে বিভিন্ন রকমের পোশাকে সজ্জিত করা এবং মৃতদেহ যে স্থানে বা কফিনে রাখা হয় তার সজ্জা সুন্দর করার জন্য প্রয়োজনীয় রূপসজ্জার ব্যবস্থাও তিনি প্রয়োজন ও চাহিদা অনুসারে করে থাকেন।

## প্রাতিষ্ঠানিক স্বীকৃতি ও নিবন্ধন
যুক্তরাজ্যে অন্ত্যেষ্টিক্রিয়া পরিচালককে ব্রিটিশ ইন্সটিটিউট অফ ফিউনেরাল ডিরেক্টরের (BFID) সদস্য হতে হয়, যা ন্যাশনাল অ্যাসোসিয়েশন অফ ফিউনেরাল ডিরেক্টর (NAFD) থেকে ডিপ্লোমা করে আসা সবার জন্য উন্মুক্ত। এছাড়া যেসকল প্রতিষ্ঠান এ ব্যবসায় আসতে ইচ্ছুক তারা এনএএফডি সহ অ্যালাইড ইন্টিপেন্ডেন্ড ফিউনেরাল ডিরেক্টর (SAIF) -এর সদস্যপদ গ্রহণ করতে পারেন। কিছু প্রতিষ্ঠান এরকম দুইটি প্রতিষ্ঠানেরই সদস্য।

## তথ্যসূত্র

বিষয়শ্রেণী:মৃত্যু
বিষয়শ্রেণী:মৃত ও মৃত্যুর সাথে জড়িত ব্যক্তি
বিষয়শ্রেণী:বিপণন পেশা
বিষয়শ্রেণী:প্রতিশ্রুতি